tartuNLP/wikipedia-smugri-20251201 huggingface dataset:
Joensuun Kiekko-Pojat

Joensuun Kiekko-Pojat on Soome jäähokiklubi, mis mängib riigi tugevuselt teises meeste jäähokiliigas, Mestises. Klubi on mänginud kolm hooaega Soome kõrgeimal jäähokitasemel: hooajal 1971–72 SM-sarjas ning hooaegadel 1989–90 ja 1991–92 SM-liigas.
Klubi asutati 1960. aastal.
Meri-malkolmia

Meri-malkolmia ("Malcolmia maritima") on taimeliik ristõieliste sugukonnas.
Kuludokument

Kuludokument on ettevõtte kulusid tõendav dokument. Kuludokumentide seas on ostuarved ja kviitungid. Ostja vaatepunktist on müüja poolt väljastatud arve kuludokument, mis on vajalik kulutuste kajastamiseks raamatupidamises.
Eestis.
Õiguslik alus.
Eesti raamatupidamise seaduse § 7 kohaselt peab algdokument sisaldama majandustehingu toimumise aega, majandusliku sisu kirjeldust ning arvnäitajaid. Ettevõtete vahelistes tehingutes peab dokument sisaldama ka mõlema osapoole andmeid ja arve identifitseerimistunnust.
Vastavalt raamatupidamise seaduse § 12 säte­tele, on kohustuslik kõik raamatupidamuslikud dokumendid säilitada taasesitamist võimaldaval viisil minimaalselt seitse aastat.
Käibemaksu arvestamine.
Käibemaksukohustuslased saavad kuludokumentide alusel sisendkäibemaksu maha arvata, kui dokument vastab käibemaksuseaduse nõuetele. Dokument peab sisaldama müüja registreerimisnumbrit, ja KMKR-numbrit, ostja andmeid, kauba kirjeldust ja käibemaksusummat.
Müüja

Müüja on isik või ettevõte, kes pakub kaupa või teenust ning saab selle eest tasu. Müüja kohustus on esitada nõuetekohane müüki tõendav dokument, näiteks kviitung või arve, mis sisaldab kõiki seadusega nõutud elemente.
Müüja kohustused ja vastutus.
Müüja vastutab korrektse dokumentatsiooni eest, mis tagab maksude õige arvestuse ja ettevõtte finantsseisu selguse nii temale endale kui ka Maksu- ja Tolliametile. Ilma korrektse dokumendita ei saa tulu raamatupidamises kajastada ega teha käibemaksu tasaarveldust 
Müüja väljastab teisele ettevõttele kaupa või teenust müües müügiarve, mis on müüja jaoks tuludokument, tõendades käibe tekkimist. Isegi kui raha ei ole veel laekunud, tuleb müügiarve alusel käive deklareerida samal aruandeperioodil, mil arve esitati.
1991. aasta Iraagi ülestõusud

1991. aasta Iraagi ülestõusud olid etnilistel ja religioossetel alustel toimunud mässud Saddam Husseini baathistliku režiimi vastu. Ülestõuse juhtisid šiiitidest araablased ja kurdid. Konflikt algas pärast lahesõja lõppu ning kestis 1991. aasta märtsis ja aprillis. Vastuhakk oli suuresti kordineerimata ning sai alguse arvamusest, et lahesõda oli president Saddam Husseini nõrgestanud. Lisaks oli režiimi nõrgestanud vaid mõni aasta varem lõppenud pikk Iraagi-Iraani sõda.
Esimese kahe nädalaga langes mässuliste kätte enamik Iraagi linnadest ja provintsidest. Mässuliste seas oli väga erinevate maailmavaadetega osapooli: šiia islamiste, kurdi rahvuslasi, kurdi islamiste ja vasakäärmuslasi. Ehkki alguses saatis mässulisi edu, tekkisid kiiresti siseprobleemid. Lisaks ei saabunud oodatud tuge Ameerika Ühendriikidelt ja Iraanilt. Saddam Husseini sunniitlikul Baathi Parteil õnnestus Bagdadit kaitsta ning lõpuks suurem osa vastupanust veriselt maha suruda.
Ülestõus kestis umbes kuu aega, selle ajaga kaotasid elu kümned tuhanded inimesed ning kodudest oli lahkuma sunnitud umbes kaks miljonit. Pärast vastuhaku mahasurumist jätkasid Iraagi võimud maršiaraablaste küüditamist ja Mesopotaamia marššide kuivendamist veel suuremal määral. Samas seadis lahesõja koalitsioon riigi lõuna- ja põhjaosas sisse lennukeelutsioonid ning kurdid lõid Lõuna-Kurdistani "de facto" iseseisva Iraagi Kurdistani piirkonna.
Gary Bettman

Gary Bruce Bettman (sündinud 2. juunil 1952 Queensis, New Yorgis) on Ameerika spordijuht, kes töötab National Hockey League’i (NHL) komissarina – ametikohal, mida ta on pidanud alates 1. veebruarist 1993. Enne seda oli Bettman National Basketball Association’i (NBA) vanem asepresident ja peajurist. Bettman on lõpetanud Cornell University ja New York University School of Law. Aastal 2018 valiti Bettman Hockey Hall of Fame’i.
Bettman on juhtinud NHL-i laienemist Ameerika Ühendriikides, mille käigus on tema ametiajal liigaga liitunud kaheksa uut meeskonda. Alates 2021–22 hooaja algusest koosneb NHL 32 meeskonnast. Mais 2014 nimetasid SportsBusiness Journal ja SportsBusiness Daily Bettmani aasta spordijuhiks ("sports executive of the year"). Aastal 2016 võeti Bettman liikmeks International Jewish Sports Hall of Fame’i.
Maksim Rešetnikov

Maksim Rešetnikov (vene keeles "Максим Геннадьевич Решетников"; sündinud 11. juulil 1979 Permis) on Venemaa poliitik; ta on erakonna Ühtne Venemaa liige. Ta on 21. jaanuarist 2020 Venemaa majandusarenguminister. 18. septembrist 2017 kuni 21. jaanuarini 2020 oli ta Permi krai kuberner.
Ta sündis aastal 1979 Permis. Ta lõpetas (matemaatika-füüsika kallakuga) Permi 17. Gümnaasiumi. Seejärel lõpetas ta aastal 2000 Permi Riikliku Ülikooli majandusküberneetika erialal (kvalifikatsiooniga "ökonomist-matemaatik")
Juhtmeta laadimine

Juhtmeta laadimine on meetod elektriseadmete elektriakumulaatorite täitmiseks ilma kaablita. 
Kõige levinum tehnoloogia põhineb elektromagnetilisel induktsioonil, kus elektrivool tekib kahe mähise – saatja ja vastuvõtja – vahel magnetvälja abil. See lahendus võimaldab seadmeid laadida lihtsalt asetades need spetsiaalsele laadimispadjale või -alusele.
Tööpõhimõte.
Juhtmeta laadimise aluseks on vahelduvvoolu abil tekitatud magnetväli. Laadija sees olev mähis tekitab magnetvälja, mis indutseerib seadmes vastuvõtjapoolse mähise kaudu elektrivoolu. See muudetakse alalisvooluks, millega laetakse seadme akut. Kõige levinum juhtmeta laadimise standard on Qi, mida arendab Wireless Power Consortium. Qi-standard võimaldab turvalist ja ühilduvat laadimist paljude tootjate seadmete vahel, sealhulgas nutitelefonid, kõrvaklapid ja nutikellad.
Tüübid.
Levinum juhtmeta laadimise viis on induktiivne laadimine, mida kasutatakse lühikese vahemaaga ja nõuab täpset seadme asetust laadimisalusele. Resonantslaadimine on paindlikum, võimaldades suuremat vahemaad saatja ja vastuvõtja vahel, ning sobib näiteks elektrisõidukite või tööstuslike seadmete jaoks. Eksperimentaalsed lahendused nagu raadiolainepõhine laadimine töötavad väikese võimsusega ja suurema kaugusega, kuid neid kasutatakse peamiselt uurimis- ja arendustöödes.
Eelised ja puudused.
Juhtmeta laadimise suurim eelis on mugavus – pole vaja ühenduskaableid, mis vähendab kulumist seadme pistikupesal. Samuti võib laadimispind olla suletud või veekindel. Samas on juhtmeta laadimine tavaliselt aeglasem ja vähem tõhus kui juhtmega laadimine. Laadimise efektiivsus võib väheneda, kui seade on valesti asetatud või kui kaitseümbris takistab magnetvälja levikut.
Mark Peploe

Mark Peploe (sünninimi Mark Alexis More Peploe; 3. märts 1949 Nairobi – 18. juuni 2025 Firenze) oli Briti filmistsenarist ja -lavastaja.
Ta õppis Oxfordi Ülikoolis.
Filmistsenaariumid:
Lavastatud filmid:
Mark Peploe pälvis filmi "Viimane keiser" eest parima kohandatud stsenaariumi Oscari (1988) ning Kuldgloobuse (1987) ja David di Donatello auhinna (1988) parima stsenaariumi kategoorias.
Suguvõsa ja perekond.
Mark Peploe isapoolne vanaisa oli tuntud šoti maalikunstnik Samuel John Peploe (S. J. Peploe), emapoolne vanavanavanem saksa skulptor Adolf von Hildebrand. Tema ema Clotilde Peploe oli tunnustatud maalikunstnik ja isa Willy Peploe tegutses kunstikaupmehena. Mark Peploe õde oli stsenarist ja filmilavastaja Clare Peploe, kelle abikaasa oli Itaalia filmirežissöör Bernardo Bertolucci.
Mark Peploe elukaaslane oli kunstiajaloolane Alina Payne. Enne seda oli ta abielus kostüümikunstnik Louise Stjernswardiga, kellega tal on tütar Lola.
Santa Cruz de la Sierra

Santa Cruz de la Sierra (tõlkes "Püha Rist Mäeahelikus"), üldtuntud kui Santa Cruz, on Boliivia suurim linn ja Santa Cruzi departemangu halduskeskus.
Linn asub Piraí jõe ääres Boliivia idaosas troopilistel madalikel. Santa Cruz de la Sierra on Boliivia suurim ja rahvarohkeim linn, kus 2020. aasta hinnangul elas umbes 2,4 miljonit inimest. See moodustub seitsmest omavahel kokku kasvanud omavalitsusest: Santa Cruz de la Sierra, La Guardia, Warnes, Cotoca, El Torno, Porongo ja Montero.
Linna asutas 1561. aastal Hispaania maadeavastaja Ñuflo de Chávez umbes 200 km oma praegusest asukohast ida pool. Santa Cruzi asukohta muudeti mitmel korral, kuni see 16. sajandi lõpus lõplikult Pirai jõe äärde rajati. Suurem osa oma ajaloost oli Santa Cruz väike linn ning isegi pärast Boliivia iseseisvumist jäi piirkond ametivõimude ja elanike huvist kõrvale. Alles 20. sajandi keskpaiku, kui viidi läbi ulatuslikud maareformid ja põllumajanduse ümberkorraldused, algas linnas kiire areng. Erinevalt Boliivia teistest suurtest linnadest, nagu kõrgel mägedes paiknev La Paz, asub Santa Cruz madalal Andide jalamil Amazonase valgla servas ning seetõttu on seal troopiline kliima.
Radiaallõige

Radiaallõige on lõige, mis kulgeb piki puutüve ja läbib selle südamiku ehk säsiosa. Selline lõikeviis toob esile puidu iseloomulikud omadused ja tekstuuri, mida muudes lõikesuundades ei pruugi nii selgelt näha olla.
Radiaallõike omadused ja kasutamine.
Radiaallõikel on mitu eripära, mis muudavad selle väärtuslikuks erinevates puidutöötluse valdkondades:
Säsikiirte nähtavus: Radiaallõikel tulevad säsikiired selgelt esile, andes puidule erilise läike ja dekoratiivse välimuse. Näiteks vahtral põhjustavad säsikiired radiaalpinnal läiget, mis muutub sõltuvalt valguse langemisnurgast.
Mõõtmete stabiilsus: Radiaallõigatud puit on stabiilsem – see kipub vähem kõverduma ja lõhenema võrreldes tangentsiaallõikega.
Esteetiline välimus: Tänu säsikiirte esiletulekule tekib radiaallõikega puidule ainulaadne ja atraktiivne muster, mida hinnatakse kõrgelt mööbli ning siseviimistluse valmistamisel.
Radiaallõike omadused tehnilistes joonistes.
Lõikejoon kulgeb objekti keskpunktist või teljest väljapoole, sõltuvalt sellest, millist ala soovitakse esile tuua. Lõikevaade võimaldab näha objekti sisemust koos detailidega, mis muidu välisvaates nähtavad ei ole. Seda kasutatakse peamiselt keerulise geomeetriaga detailide analüüsimiseks ning võib olla täielik või osaline, vastavalt joonise eesmärgile.
Puidu kontekstis viitab selline lõikeviis sageli radiaallõikele, kus lõige kulgeb läbi puutüve keskme ehk säsiosa. Radiaallõike puhul tulevad esile puidu sisemised struktuurid, nagu säsikiired, mis ei ole muudes lõikesuundades nii hästi nähtavad. Selliseid lõikeid kasutatakse sageli silindrilise kujuga ja sümmeetriliste puidudetailide puhul, et tuua esile nende materjaliomadused ja esteetiline muster.
Radiaallõike tüübid.
Radiaallõikeid on mitut tüüpi vastavalt otstarbele ja kasutusvaldkondadele:
Täielik radiaallõige: Objekti kujutatakse täielikult läbi lõigatuna, et paljastada kõik sisemised detailid.
Osaline radiaallõige: Esile tuuakse vaid konkreetne piirkond, kus kogu objekti läbiv lõige pole vajalik. Sageli kasutatav, et näidata spetsiifilist sisemist detaili.
Mitme tasapinnaga radiaallõige: Lõikepind järgib mitut radiaalset suunda, et kuvada keerukamaid konstruktsioone, nt nihutatud või kumerad lõikepinnad.
Iraagi lennukeelualade konflikt

Iraagi lennukeelualade konflikt oli madala intensiivsusega relvakonflikt kahel Iraaki pärast lahesõda 1991. aastal Ameerika Ühendriikide, Prantsusmaa ja Suurbritannia eestvedamisel üles seatud lennukeelualal. Ameerika Ühendriikide väitel oli lennukeelualasid vaja riigi põhjaosa kurdide ja lõunaosa šiitide kaitsmiseks. Nendes alades oli Iraagi lennukitel keelatud lennata. Lennukeelualasid turvasid Ameerika Ühendriigid ja Suurbritannia 2003. aastani, kui neid pärast sissetungi enam vaja ei olnud. Prantsusmaa osales õhuturbes aastani 1996.
Iraagi võimude väitel hukkus lahesõja koalitsiooni õhulöökides lennukeelualadel 1400 tsiviilisikut. Põhja-Iraagis tekkis autonoomne kurdide piirkond ning jäi ära kardetud 1988. aasta Anfali genotsiidi kordus, milles oli hukkunud kümneid tuhandeid tsiviilisikuid. Lennukeelualade esimese üheksa aasta jooksul tegid liitlased üle 280 000 patrulllennu.
Iraagi president

"Iraagi presidentide loendi kohta vaata lehekülge Iraagi presidentide loend."
Iraagi Vabariigi president (araabia keeles رئيس جمهورية العراق) on Iraagi riigipea. Pärast 2005. aasta põhiseaduse vastuvõtmist on presidendi ametikoht olnud Iraagis suuresti tseremoniaalne.
On saanud tavaks, et Iraagi presidendi ametit peab kurd. 2025. aasta seisuga on olnud pärast uue süsteemi kasutuselevõttu kõik presidendid Kurdistani Patriootlikust Liidust.
2022. aasta Iraagi presidendivalimised toimusid 13. oktoobril 2022, Iraagi parlament valis uueks presidendiks Abdul Latif Rashidi.
Iraagi parlament

Esindajate Nõukogu (araabia keeles مجلس النواب) on Iraagi parlament. "De facto" on see ühekojaline, kuid põhiseaduse järgi peaks see olema kahekojalise parlamendi alamkoda. Iraagi parlamendis on 2025. aasta seisuga 329 kohta.
Ehituspuit

Ehituspuit on materjal, mida kasutatakse ehituskonstruktsioonides. Puit on üks vanimaid ja mitmekülgsemaid ehitusmaterjale. Ehituspuitu kasutatakse näiteks elamute, ärihoonete, sildade ja muude konstruktsioonide ehitamisel.
Liigid.
Okaspuud.
Erinevaid puiduliike kasutatakse ehituses vastavalt nende omadustele, näiteks mööbli valmistamisel ja viimistlustöödel. Okaspuudel, näiteks männil, kuusel ja nulul, on pehme puit. Neid on tavaliselt lihtsam töödelda ja puit on odavam kui lehtpuude puit.
Lehtpuud.
Kõvem puit on enamasti lehtpuudel, näiteks tammel, kasel ja saarel. Need on tavaliselt tugevamad ja vastupidavamad kui okaspuude puit. Lehtpuid on raskem töödelda ja on puit kallim kui okaspuudel.
Omadused.
Ehituspuidul on mitmeid väärtuslikke omadusi. Näiteks:
Thomas Girgensohn

Paul Julius Thomas Girgensohn (4. oktoober 1851 Peterburi – 8. detsember 1914 Riia) oli baltisaksa vaimulik ja pedagoog.
Thomas Girgensohn sündis 1851. aastal Peterburis, arsti Hermann Girgensohni (1816–1877) peres. Õppis Tartu ülikooli usuteaduskonnas 1871–1876 ja Erlangeni ülikoolis, oli Korporatsioon Livonia liige.
Ta oli aastatel 1879–1884 Tartu Saksa Eragümnaasiumi ülemõpetaja.
Ordineeriti 3. veebruaril 1885. aastal ja 1885. aastast Valmiera-Veide Valmiera Siimona ja Juuda koguduse jutlustaja.
Thomas Girgensohn oli 1890–1914 Riia Jakobi koguduse ülempastor ning hiljem ka Riia linnakoguduste praost.
Steve Edwards

Steve Edwards (õieti Steven Edward Schwartz; sündinud 23. augustil 1948 New Yorgis) on Ameerika Ühendriikide tele- ja raadiosaatejuht.
Üleminekuline haldusseadus (Iraak)

Iraagi Riigi haldusseadus üleminekuperioodiks (araabia keeles قانون إدارة الدولة للفترة الانتقالية, inglise keeles "Law of Administration for the State of Iraq for the Transitional Period") oli Iraagi ajutine põhiseadus pärast 2003. aasta Iraagi sõda. Selle allkirjastas 8. märtsil 2004 Iraagi Valitsemise Nõukogu. Seadus jõustus 28. juunil 2004 pärast seda kui Ameerika Ühendriikide kaitseministeeriumile allunud Koalitsiooni Ajutine Valitsus suveräänsele Iraagi valitsusele võimu üle andis. Seadus kehtis 2006. aastani, kui see asendati päris põhiseadusega.
Haldusseaduse valmistas Ameerika Ühendriikide ja ÜRO nõustamisel ette George W. Bushi valitsuse 10-st ametnikust koosnev komisjon.
Hermann Girgensohn

Hermann Girgensohn (8. mai/20. vkj 1867 Noarootsi Noarootsi kihelkond Haapsalu kreis Venemaa keisririik – 24. detsember 1922 Herrnburg Saksamaa), oli Eesti vaimulik
Hermann Girgensohn sündis 1867. aastal Noarootsis, Noarootsi Püha Katariina koguduse pastori Wilhelm Reinhold Heinrich Girgensohni (1835–1902) peres.
Õppis 1880–1886 Tallinna Toomkoolis ja aastatel 1886–1891 Tartu Ülikooli usuteaduskonnas, 1891. aastast teoloogia kandidaat.
Ta oli prooviaastal 1891–1892 Noarootsi ja Kuusalu koguduses. Ordineeriti 1892. aastal Tallinna Rüütli- ja Toomkirikus Eestimaa vikaarõpetajaks.
Teenis 1892–1894 Eestimaa vikaarpastorina, oli 1895–1901 Reigi Jeesuse koguduse pastor, 1901–1906 Rapla Maarja-Magdaleena koguduse pastor, 1908–1920 pastor Venemaal Moskva konsistooriumiringkonnas Novorossiiskis.
Heinrich Girgensohn

Heinrich Otto Reinhold Girgensohn (19. november 1825 Valmiera, Liivimaa – 26. oktoober 1888 Riia, Liivimaa), oli Liivimaa kindralsuperintendent aastail 1881–1888.
Heinrich Girgensohn sündis 1825. aastal Valmieras, Apekalnsi kihelkonnakoguduse pastori Otto Girgensohni (1796–1869) peres. 
Oli koduõppel ja seejärel õppis Riia kubermangugümnaasiumis ning 1845–1849 Tartu ülikooli usuteaduskonnas. Tegutses seejärel koduõpetajana Eestimaal. 
Aastatel 1851–1854 oli ta diakonpastor Pärnu Nikolai koguduses ja ka õpetaja Pärnu linna tütarlastekoolis. 
Aastatel 1854–1881 oli ta Pärnu Nikolai koguduse ülempastor ja 1872–1881 Liivimaa konsistooriumi vaimulik assessor. Aastatel 1881–1888 Liivimaa konsistooriumiringkonna konsistooriumi kindralsuperintendent ja viitsepresident.
Pål Jonson

Pål Henning Jonson (sündinud 30. mail 1972 Arvikas) on Rootsi poliitik, ta on Moderaatide erakonna liige. Ta on 18. oktoobrist 2022 Rootsi kaitseminister (Ulf Kristerssoni valitsuses).
Ta sündis aastal 1972 Arvikas. Ta lõpetas aastal 1991 Luxeli spordigümnaasiumi. Aastal 1998 lõpetas ta Georgetowni Ülikooli, kus õppis rahvusvahelist poliitikat ja sai bakalaureusekraadi. Aastal 1999 lõpetas ta Euroopa Kolledži Brugges, kust sai magistrikraadi Euroopa poliitikas. Aastal 2005 lõpetas ta doktorikraadiga sõjateaduse alal King's College Londonis.
Ta töötas aastatel 2000–2005 Rootsi Kaitseuuringute Agentuuris analüütikuna ning aastatel 2005–2006 oli ta Euroopa Parlamendis Moderaatide partei büroo juhataja. Aastatel 2006–2007 töötas ta kaitseministeeriumi poliitilise nõunikuna ja aastatel 2007–2012 Riksdagis Moderaatide poliitilise nõunikuna välissuhete alal. Aastal 2009 oli ta külalisteadur NATO Kaitsekolledžis.
Ta oli Rootsi Julgeoleku- ja Kaitsetööstuse Assotsiatsiooni (rootsi keeles: "Säkerhets- och försvarsföretagen") kommunikatsioonidirektor ja Rootsi Atlandi Nõukogu peasekretär aastatel 2013–2016.
Ta valiti aastal 2006 Arvika volikogusse ja oli aastatel 2010–2012 Värmlandi lääni Moderaatide erakonna esimees. Pärast Pia Hallströmi surma aastal 2016 sai ta tema järel Värmlandi lääni valimisringkonna Riksdagi liikmeks.
18. oktoobrist 2022 on ta Rootsi kaitseminister Ulf Kristerssoni valitsuses.
Rand-ogamalts

Rand-ogamalts ("Salsola kali") ehk ogamalts on rebasheinaliste sugukonda ogamaltsa perekonda kuuluv taim. 
Levila.
Eestis esineb paiguti, leidub liivasel mererannal klibu- ja adruvallidel.
Kirjeldus.
Lihakate lehtedega, mille tipul on nõelterav oga. Õied on pisikesed ja lehekaenlais. Taim on kaetud läbipaistvate karvakestega. Kõrgus on 8– 40 cm.
Taim on aluselt tugevasti harunev, lamavate või tõusvate harudega. 
Elutsükkel.
Üheaastane taim, mis õitseb juulis, augustis.
Ereste mõis

Ereste mõis (saksa keeles "Heres") oli Kaubi mõisa karjamõis, mis asus tänapäeva Viljandi maakonna Halliste kihelkonda.
Värdülane

Värdülane ("Anemone ×lipsiensis") on hübriidne ülaseliik. 
Värdülane on võsaülase ja kollase ülase ristand.
Välimus.
Välimuselt sarnaneb rohkem võsaülasega. Tema kõrglehed on pikarootsulised (üle 6 mm). Leherootsud on intensiivselt lillaks värvunud. Õied on väävelkollased ning heledamad kui kollasel ülasel.
Värd-karukell

Värd-karukell ("Pulsatilla ×wolfgangiana") on hübriidne karukella liik. 
Värd-karukell on aas- ja palu-karukella hübriid.
Esineb harva. 
Välimus.
Võrreldes vanemliikidega on värd-karukell vahepealsete tunnustega. Juurmised lehed on tugevasti jagunenud, kitsaste lehesegmentidega. Lehelaba on sulgjagune, sulglehekesed, eriti alumine paar, on aga sõrmjalt jagunenud.
Mitmeõiene tulikas

Mitmeõiene tulikas ("Ranunculus polyanthemos") on tulikalaadsete seltsi tulikaliste sugukonda kuuluv rohttaim. 
Levila.
Eestis tavaline. Esineb niitudel, karjamaadel, teeservades.
Välimus.
30–70 cm kõrge. Varred ja leherootsud vähemalt alaosas tihedalt harali karvadega. Õied kollased, 2–3 cm läbimõõduga.
Elutsükkel.
Mitmeaastane. Õitseb maist augustini.
Sootulikas

Sootulikas ("Ranunculus flammula") on tulikalaadsete seltsi tulikaliste sugukonda kuuluv taim. 
Levila.
Eesti sage, aga esineb hajusalt. Niisketel niitudel, kallastel, soodes.
Kirjeldus.
Tõusvate varte ja kuni 1 cm laiuste kitsaste lehtedega. Varred võivad juurduda vaid alumistest sõlmekohtadest. Õite läbimõõt 1–1,5 cm.
Kaspar von zur Mühlen (1796–1836)

Kaspar von zur Mühlen (6. jaanuar 1796 – 10. detsember 1836) oli Mühlenite aadlisuguvõsast pärit kreisikohtunik. Ta oli Pornuse mõisnik. 
Elulugu.
Kaspar von zur Mühlen sündis 1796. aastal Eistvere mõisas Kaspar ja Margaretha von zur Mühleni (sünninimega von Wistinghausen) perekonda. 
1831. aasta 23. aprillil ostis Kaspar von zur Mühlen 26 500 rubla eest Pornuse mõisa. 
Kaspar von zur Mühlen suri 1836. aastal Pornusel. 
Perekond.
1827. aasta 2. septembril abiellus Kaspar von zur Mühlen Emilie Baraniusega. Abielust sündis viis last.
Sotsiaalmeedia kübersõjas

Sotsiaalmeedia kübersõjas tähistab nähtust, kus digitaalseid suhtlusplatvorme nagu Facebook, X (endine Twitter), TikTok, Instagram ja YouTube, kasutatakse teadlikult ja sihilikult poliitilise, psühholoogilise ja strateegilise mõjutustegevuse läbiviimiseks. Selline kasutusviis kuulub laiemasse hübriidohtude raamistikku ning seondub küberjulgeoleku, infosõja ja strateegilise kommunikatsiooni valdkondadega.
Sotsiaalmeediat ei kasutata ainult info levitamiseks, vaid ka ühiskondade polariseerimiseks, demokraatlike institutsioonide õõnestamiseks ning geopoliitilise mõjuvõimu suurendamiseks ilma otsese relvakonfliktita. Seetõttu nimetatakse seda sageli „vaikseks relvaks“ või „digitaalseks propagandatoruks“ kaasaegses rahvusvahelises julgeolekus.
Tehnoloogilised arengud ja riskid.
Christian Brose toob välja, et info- ja sotsiaalmeediaruumis toimuv on üha enam seotud autonoomsete algoritmide, suurandmete ja tehisintellekti rakendamisega, mis muudab mõjutustegevuse massilisemaks ja raskemini jälgitavaks. Sotsiaalmeedia kaudu suunatud psühholoogiline operatsioon võib tulevikus toimuda ilma inimese sekkumiseta, üksnes andmemudelite põhjal.
Eesti kontekstis.
Eesti on küberjulgeoleku valdkonnas maailmas esirinnas ning Tallinnas asub NATO Küberkaitsekeskus (CCDCOE). Pärast 2007. aasta küberrünnakuid on Eesti valitsus pööranud tähelepanu ka infooperatsioonide ohjamisele ja strateegilise kommunikatsiooni tugevdamisele. Tallinn Manual 2.0 käsitleb selgelt, kuidas rahvusvaheline õigus võiks laieneda küber- ja infosõjale, sh sotsiaalmeedias toimuvale mõjutustegevusele.
Macklin Celebrini

Macklin Celebrini (sündinud 13. juunil 2006 North Vancouveris Briti Columbias) on Kanada jäähokimängija, kes mängib keskründajana NHL-i klubis San Jose Sharksis. 2024. aastal valis San Jose Sharks ta NHL-i "draft" '​is esimese valikuna.
James von zur Mühlen

James Konstantin Kaspar von zur Mühlen (21. jaanuar 1862 – 25. september 1926) oli Mühlenite aadlisuguvõsast pärit viimane Pornuse mõisnik. 
Elulugu.
James Konstantin Kaspar von zur Mühlen sündis Pornusel 1862. aastal Hugo Kaspar ja Julie Alexandra Elisabeth von zur Mühleni (sünninimega von Rosée) perekonda. 
James von zur Mühlen õppis Viljandi maagümnaasiumis ning aastatel 1883–1887 Tartu Keiserlikus Ülikoolis.
1894. aasta 2. augustil omandas James von zur Mühlen Pornuse mõisa.
James von zur Mühlen suri 1926. aastal Haapsalus.
Perekond.
James von zur Mühlen abiellus Tartus 1888. aasta 28. augustil Emilia Minna von zur Mühleniga. Abielust sündis kaks last.
Sala y Gómez

Sala y Gómez (tuntud ka kui Salas y Gómez; rapanui keeles "Motu Motiro Hiva") on väike asustamata saar Vaikses ookeanis. Mõnikord peetakse seda Polüneesia kõige idapoolsemaks punktiks. Saar kuulub Tšiilile.
Sala y Gómez ja seda ümbritsevad veed moodustavad merekaitseala nimega "Parque Marino Salas y Gómez", pindalaga 150 000 km². Oma ajaloo vältel on saar jäänud suuresti inimtegevusest puutumata, peamiselt tänu oma väikesele suurusele ja eraldatusele.
Aveiro ringkond

Aveiro ringkond on ringkond Portugalis.
Haldusjaotus.
Ringkonda kuuluvad järgmised vallad:
Beja ringkond

Beja ringkond on ringkond Portugali lõunaosas. Piirneb läänes Hispaaniaga
Haldusjaotus.
Ringkonda kuuluvad järgmised vallad:
Girgensohn (suguvõsa)

Girgensohn oli baltisaksa suguvõsa Eesti-, Liivi-, Venemaal ja Saksamaal.
Suguvõsa liikmete seas oli hulgaliselt luteriusu vaimulikke, kes tegutsesid Eesti-, Liivi- ja Venemaa keisririigis. Suguvõsa aadeldati 1897. aastal ja kanti Venemaa aadlisuguvõsade nimistusse.
Tipperary

Tipperary (iiri "Tiobraid Árann" 'Ara läte') on linn Iirimaal Munsteri provintsis, Tipperary krahvkonna keskus. Asub Ara jõe ääres.
Linn tekkis 12. sajandil. 13. sajandil rajati sinna augustiinlaste klooster.
Linn asub Limericki ja Waterfordi vahelise maantee N24 ääres. Tipperaryt läbib ka raudtee Limerick–Rosslare'i liin, mille ääres on 1848. aastal valminud jaamahoone.
1984. aastast antakse välja Tipperary rahuauhinda.
Tipperaryst oli pärit USA poliitik, esindjatekoja liige John T. Dunn.
Juhan Unger

Juhan Unger (26. märts 1931 – 15. mai 2022) oli eesti sportlane ja spordifunktsionäär, TPedI õppejõud ja Tallinna Ülikooli emeriitprofessor.
Christian Reinhold Girgensohn

Christian Reinhold Girgensohn (1. veebruar 1752 Jaunpiebalga Võnnu kreis Liivimaa kubermang Venemaa keisririik – 15. juuni 1814 Jaunpiebalga kirikumõis Jaunpiebalga kihelkond Võnnu kreis Liivimaa kubermang ) oli Liivimaa vaimulik.
Reinhold Girgensohn sündis 1752. aastal Liivimaal Sohsenhofis Jaunpiebalga lähedal, mõisarentniku Reinhold Girgensohni (1703–1788) peres.
Õppis aastatel 1767–1769 Collegium Fridericianumis Königsbergis Preisimaal, 1769–1772 Leipzigi ülikoolis.
Teenis kogudusepastorina Liivimaal: 1775–1791 Ērgļi-Ogre kihelkonnakoguduse ja 1791–1814 Jaunpiebalga kihelkonnakoguduse pastorina, samuti oli alates 1800. aastast Võnnu kreisi Võnnu praostkonna praost.
Isiklikku.
Tema poeg Ernst Girgensohn (1782–1826) oli Gulbene kirikukoguduse pastor, Leonhard Girgensohn (1784–1851) oli Valmiera kreisi- ja linnaarst, Gustav Girgensohn (1786–1872) oli Tartu kubermangugümnaasiumi ülemõpetaja, Otto Christoph Heinrich Girgensohn (1796–1869) oli Apekalnsi, Alūksne ja Zeltiņi koguduse pastor, Tallinna Oleviste koguduse ülepastor ja Tallinna konsistoriaalringkonna superintendent, "Wilhelm" Johann Friedrich "Girgensohn" (1799–1847) oli Liivimaa Mihkli ja Salatsi koguduse pastor.
Metstulikas

Metstulikas ("Ranunculus cassubicus)" on tulikalaadsete seltsi tulikaliste sugukonda kuuluv rohttaim. 
Levila.
Eestis tavaline, esineb lehtmetsades, metsaservadel, parkides.
Kirjeldus.
Mitmeaastane, tugev vertikaalne risoom. 20–70 cm kõrgune, haruneva varre ja suurte kuldkollaste õitega. Kõige enam sarnaneb kuldtulikaga, millest ta on eristatav varrelehtede järgi. Metstulikal on sõrmjaguste, rootsutute varrelehtede hõlmad rombjad, saagjashambulise servaga. Kevadel on noored lehed väikese kokkurullunud labaga. Õitsemiseajaks on nad enamasti juba lahti rullunud. 
Metstulika õiekate koosneb tupest ja kroonist, mis on mõlemad viietised ja lahklehised. Tupplehed on kollakaspunased, kroonlehed kuldkollased. Õiekrooni läbimõõt on üle 2 cm. Õitseb enamasti maikuu teisel poolel.
Busan IPark

Busani I'Parki jalgpallimeeskond on Lõuna-Koreas Busanis asuv professionaalne jalgpallimeeskond, mis asutati 1979.11.22. aastal ning on võitnud neli korda K League 1 tiitli (1984, 1987, 1991, 1997), ühe korra Korea karika (2004) ja kolm korda liigakarika (1997 Adidas, 1997 Prospecs, 1998), võitnud 1986. aastal esimest korda Kirde-Aasias AFC Aasia klubide meistrivõistlused (praeguse Meistrite Liiga eliidi eelkäija) ja võitnud selles ametis Afro-Aasia klubide meistrivõistlused. Praegu kasutab meeskond oma koduväljakuna Gudeoki staadionit.
Mugultulikas

Mugultulikas ("Ranunculus" "bulbosus)" on tulikalaadsete seltsi tulikaliste sugukonda kuuluv rohttaim.
Levila.
On iseloomulik liik nõmmlool (Lääne-Saaremaa, Hiiumaa, mandri lääneosa). 
Kirjeldus.
Kõrgus 5–40 cm. Karvane taim, lehehõlmad üsna laiad, sarnanedes roomava tulikaga. Tupplehed on tagasi käändunud. Õie läbimõõt 2–3 cm. Varre alus muguljalt paksenenud.
Mitmeaastane. Õitseb mais, juunis.
Väike hiiresaba

Väike hiiresaba ("Myosurus minimus)" on tulikalaadsete seltsi tulikaliste sugukonda kuuluv rohttaim.
Levila.
Eestis kasvab umbrohuna niiskematel hõredalt taimestunud pinnastel, põldudel, aedades, kraavides. Esineb harva.
Kirjeldus.
2–12 cm kõrge. Kõik lehed juurmised. Õied üksikult, sabataoline õiepõhi kasvab viljumisel kuni 6 cm pikkuseks.
Tupplehed valkjasrohelised, kroonlehed valkjaskollased. 
Üheaastane, õitseb aprillist juunini.
Kollane ängelhein

Kollane ängelhein ("Thalictrum flavum)" on tulikalaadsete seltsi tulikaliste sugukonda kuuluv rohttaim.
Levila.
Eestis sage, leidub niisketel niitudel, võsastikes, rannikul.
Kirjeldus.
Kõrgus 30–120 cm. Lehekesed piklikud, tipul tömpide hammastega. Tolmukad kollased, püstised. Tömp tolmukapea on tolmukaniidist palju lühem. Õiekattelehed kollased, varisevad varakult. 
Mitmeaastane. Õitseb juunis, juulis.
Liht-ängelhein

Liht-ängelhein ("Thalictrum simplex)" on tulikalaadsete seltsi tulikaliste sugukonda kuuluv rohttaim. 
Levila.
Eestis esineb hajusalt, kuivadel niitudel, metsaservadel.
Kirjeldus.
20–80 cm kõrge. Lehekeste hambad algavad lehekese keskosast. Tolmukad on rippuvad, kollased, terava tipuga. Tolmukapea on tolmukaniidi pikkune.
Mitmeaastane. Õitseb juunis, juulis
Liivmagun

Liivmagun ("Papaver" "argemone") on tulikalaadsete seltsi magunaliste sugukonda kuuluv rohttaim.
Levila.
Esineb paiguti, põldudel, teeservadel. Tuntud Lääne-Eestis põlluumbrohuna. Mandri-Eestis on haruldane.
Kirjeldus.
10–40 cm kõrge. Õienupud ja kuprad pikkade jäikade karvadega. Õied telliskivipunased.
Kroonlehed on kitsamad kui teistel Eestis levinud mooniliikidel. Tolmukaniidid enamasti heledad, harva võivad olla tumedad. Emakasuudme kiiri on kupra tipul 4–6.
Taimed on valge piimmahlaga, lehed sügavalt sulgjagused.
Üheaastane. Õitseb maist augustini.
Braga ringkond

Braga ringkond on ringkond Portugali põhjaosas. Piirneb kirdes Hispaaniaga
Haldusjaotus.
Ringkonda kuuluvad järgmised vallad:
Posse (aadlisuguvõsa)

Posse on Rootsi rüütelkonda kuuluv põline aadlisuguvõsa. 
Aadlisuguvõsa varasem ajalugu.
Posse aadlisuguvõsa pärineb Jüütimaalt. Suguvõsa esimene teadaolev liige oli kannupoisina teeniv Niels Jensen Loupuse, kes suri hiljemalt 1401. aastal. Tema poeg Jöns Lagepose (tuntud ka kui Jöns Lage Posse) asus 1428. ja 1434. aasta vahel Rootsi elama ning sai abielu kaudu Västergötlandis asuva Tuni mõisa omanikuks. Perekonnale kuulus sel ajal ka Nordhankæri (tänapäeval Nordkärr) mõis Älvsborgi läänis. 
Jönsi poegadest tuntuim oli Knut Jönsson Posse, kes oli edukas sõjaväelane. 1471. aastal vallutas ta Brunkenbergi lahingus Christian I armee lahingulipu. Samuti käis ta mitmel korral Liivimaal diplomaatilistel reisidel. 1495. aastal kaitses ta edukalt Viiburi linnust. 
Knuti vend Nils Posse oli Sten Sture nõunik. Tema poeg Axel Posse osales võitluses Taani kuningas Hansi vastu. Abielu kaudu sai ta ka Hällekise mõisa omanikuks. Tema poeg Knut Posse löödi Johan III poolt 1569. aastal kroonimistseremoonial rüütliks. Ta oli oma abielu kaudu Ebba Jöransdotteriga Bengt Oxenstierna vanaisa. Tema poeg Nils Knutsson Posse introdutseeriti 1625. aastal Rootsi rüütelkonda nr 14 all. Nils suri lastetult. Tema vend oli Jöran Posse, kes sõjas Rootsi trooni pärast läks Zygmunt III poolele. Stångebro lahingu järel langes ta rootslaste kätte vangi, kuid pärast vanglast vabanemist põgenes taas Poola. Tema poeg Gabriel Posse astus katoliiklusesse ja sai Zygmunti õukondlaseks ning diplomaadiks. 
Hedensundi liin.
Jöran Posse teine poeg Knut Posse jäi Rootsi teenistusse, kuigi kasvas üles Poolas. Gustav II Adolf lubas tal Rootsi naasta ning määrati 1633. aastal Södermanlandi kuberneriks. 1651. aasta 26. märtsil vkj tõsteti ta kuninganna Kristiina poolt paruniseisusesse. Temast sai alguse Possede Hedensundi liin (Posse af Hedensund nr 25). 
Possede Hedensundi liin suri meesliinis välja 1689. aasta 26. detsembril Lennart Posse surmaga. 
Säby liin.
Axel Posse järglane Mauritz Nilsson Posse (1632–1702) oli Karl X Gustavi õukondlane ning hiljem Kronobergi, Kalmari ja Ölandi kuberner. 1661. aastal sai ta Skåne tragunirügemendi ooberstiks. 1673. aasta 8. septembril tõsteti ta Karl XI poolt paruniseisusesse. 1675. aasta 22. septembril introdutseeriti Säby paruniliin Rootsi aadelkonda (Posse af Säby nr 57). 
Posse nr 141.
Carl Åke Posse (1738–1809) poeg Carl Henrik Posse sündis 1767. aastal. Ta astus sõjaväkke ning paistis välja Vene-Rootsi, Pommeri ja kuuenda koalitsiooni sõjas. 1818. aastal ülendati ta kindralleitnandiks ning 1826. aasta 11. mail tõsteti ta Karl XIV Johani poolt krahviseisusse. Ta kanti Rootsi aadelkonda nr 141 all. 1832. aastal tõusis ta jalaväekindrali auastmeni. Ta suri 1843.
Carl Henrik Posse abiellus 1800. aasta 25. märtsil Sofia Constantia Siegrothiga, kuid abielu jäi nurisünnituse tõttu lastetuks ning krahviliin suri välja.
Püstpalk (heraldika)

Püstpalk, ka vai on heraldikas üks auväärsetest ordinaaridest, umbes vapikilbi kolmandiku laiune vapi keskel vertikaalselt ülaservast allserva kulgev riba.
Tavaliselt on püstpalgi laius umbes kolmandik kogu kilbi laiusest, kuid võib ollaka kitsam, näiteks viiendik kilbi laiusest. Laiem püstpalk võib kanda vapikujundeid, kitsam tavaliselt mitte.
Erikujud.
Püstpalk ulatub reeglina alati kilbi servast servani; kui erandlikult ei ulatu, nimetatakse seda lahtiseks püstpalgiks või lahtiseks vaiaks ("pal alésé").
Prantsusmaa heraldikas kasutatakse püstpalgi kitsama variandi kohta sõna "vergette", kui vapikilbil on neid viis või enam. Inglismaa heraldikas tohib olla vapikilbil vaid üks püstpalk; kui neid on rohkem, kasutatakse deminutiivi "pallets".
Püstpalgi küljed võivad olla sirged või ükskõik millise lõikega.
Püstpalk

Püstpalk on püsti asetatud palk.
Neid kasutatakse näiteks tarade ja kindlustuste (palissaad) rajamiseks.
Püstpalkkirikute nurgapostid on püstpalgid.
Suusamägironimine

Suusamägironimine (lühendatult skimo-ing.k. ski mountaineering) on suusadistsipliin, mis hõlmab mäkke ronimist kas suuskadel või nende kandmist, olenevalt tõusu järskusest, ja seejärel suuskadel laskumist. Kasutatakse kahte suuremat varustuskategooriat: vabakontsaga Telemarki suusad ja mäesuuskadel põhinevad suusad, kus kand on tõusudel vaba, kuid laskumisel fikseeritud. Distsipliini võib harrastada meelelahutuslikult või võistlusspordina.
Võistluslik suusamägironimine on tavaliselt ajastatud suusavõistlus, mis järgib väljakujunenud rada läbi talvise väljakutseid pakkuval alpimaastikul, läbides samal ajal mitmeid kontrollpunkte. Suusatajad ronivad ja laskuvad omal jõul, kasutades suusavarustust ja -tehnikaid. Üldisemalt on suusamägironimine tegevus, mis ühendab erinevalt suusamatkamise, Telemarki, murdmaasuusatamise ja mägironimise.
Suusamägironimise traditsioonid ulatuvad Alpides küll kaugele, ent ametlikult hakati MK-võistlusi pidama alles 2004. aastal. Selle aja jooksul on MK-sarjas kokkuvõttes poodiumile jõudnud Itaalia, Saksamaa, Prantsusmaa, Šveitsi, Hispaania, Andorra ja Rootsi sportlased.
Suusamägironimine teeb oma debüüdi olümpiamängudel 2026. aasta taliolümpiamängudel. Välja jagatakse kolm medalikomlekti: mehed, naised ja segavõistkonnad.
Välislingid.
[[Kategooria:Suusatamine]]
Euro Hockey Tour

Euro Hockey Tour (EHT) on iga-aastane meeste jäähokiturniiride sari, mis on avatud Rootsi, Soome, Šveitsi ja Tšehhi rahvusmeeskondadele. Euro Hockey Tour toimus esmakordselt hooajal 1996/1997 ning sarja üldvõitjat peetakse jäähoki mitteametlikuks Euroopa meistriks. 
Enne 2022. aastat osales sarjas lisaks ka KHL-i mängijaid.
Enne selle süsteemi kehtestamist toimusid sarnased turniirid nimetatud riikide vahel, samuti osalesid Ameerika Ühendriigid ja Kanada. Nendest turniiridest üks tuntumaid oli Kanada-cup, mis oli ka World Cupi eelkäija.
Derek Leheste

Derek Leheste (sündinud 22. veebruaril 2009) on eesti näitleja. 
Ta mängis peaosa mängufilmis "Fränk" (2025).
Harkjas särjesilm

Harkjas särjesilm ("Ranunculus peltatus)" on tulikalaadsete seltsi tulikaliste sugukonda kuuluv rohttaim.
Levila.
Eestis harva, eelistab rohketoitelisi seisuveekogusid.
Kirjeldus.
20–110 cm kõrge. Sarnaneb tumeda särjesilmaga. Mitmeaastane. Õitseb maist augustini.
Meri-särjesilm

Meri-särjesilm ("Ranunculus baudotii)" on tulikalaadsete seltsi tulikaliste sugukonda kuuluv rohttaim.
Levila.
Eestis paiguti, rannikulähedases merevees. Lääne-Eestis tavaline.
Kirjeldus.
50–300 cm kõrge. Veesisesed lehed on jäigad ja piklikud, ujulehed võivad puududa. Vars on tugev ja hele. Värskel taimel on tupplehtede tipud sinakad. Mitmeaastane. Õitseb juunist augustini.
Maassilla raba

Maassilla raba asub Kõrvemaa lõunaosas Raplamaal Rapla vallas Kuimetsa külas Aela maastikukaitsealal.
Raba keskel asub ulatuslik laugastik, mille loodeossa jääb Suurlaugas (1,2 ha). Raba põhjaserval voolab Atla jõgi, loodeosast algab Keila jõgi.
Rabale on nime andnud selle kirdeosas asuv Maassild, varem pakkudest ja palkidest rabast üle käigu koht, nüüd osa Kuimetsa–Vahastu teest. Selle järgi ka Maassilla trumm, kus Atla jõgi voolab tee alt läbi, ja Maassilla mägi raba idaosas.
Maassilla rabast kirdesse jääb Käometsa raba, loodesse Väljataguse raba, läände Plangimäe raba, edelasse Aabsemäe raba, lõunasse Kõrgemäe raba ja kagusse Päri raba.
Vexillum

Vexillum (mitmus "vexilla") oli Vana-Rooma armees kasutusel olnud nelinurkse kujuga lahingulipp ja väeosa välitähis, mida peetakse tänapäeva lippude otseseks eelkäijaks.
Rooma "vexillum"ist on tuletatud liputeaduse nimetus veksilloloogia.
Kirjeldus.
Vexillum oli valmistatud kangast ja rippus vertikaalselt rõhtsele põikpuule kinnitatuna, mis omakorda oli püstise kandevarda küljes, mille tipus võis olla leegioni embleem ("signum"), tavaliselt kotkakuju. Tekstiil oli värvitud punaseks ja sellel olid kontrastses toonis tekstid ja piltkujutised.
Kasutamine.
"Vexillum"it kasutasid leegioni eri allüksused (maniipulid): leegionäride ratsavägi ("equites legionis") ja jalavägi, samuti ajutised salgad, mida vastavalt nimetati "vexillatio". Väejuhi lipp heisati enne laagrist lahkumist pretooriumile, samuti oli see meresõjas laevastiku juhataja laeva mastis.
Roomlastele oli lahingulipp püha, selle kaotamist peeti häbistavaks.
"Vexillum" toimis ka signaallipuna või anti seda kõrgetele ohvitseridele sõjalise aumärgina, näiteks Marcus Agrippale.
Vexillarius.
"Vexillum"it kandis "vexillarius" ehk "vexillifer".
Zbýšov

Zbýšov (ka Zbýšov u Brna, saksa keeles "Zbeschau") on linn Tšehhis Lõuna-Morava maakonnas Brno maaringkonnas. Zbýšov asub Brno kesklinnast ligikaudu 19 km läänes.
Asulat on esmamainitud 1280. aastal. Kivisöe kaevandamist alustati Zbýšovis 19. sajandi algul. Linnaõigused sai Zbýšov 1. jaanuaril 1965. Kivisöe kaevandamine piirkonnas lõpetati 1992. aastal.
Mauritz Posse (surnud 1724)

Mauritz Posse (sündinud 1670ndad – 1724) oli Possede aadlisuguvõsa Säby liinis pärit Rootsi sõjaväelane ning mõisnik, kes osales Põhjasõjas. 
Elulugu.
Mauritz Posse sündis Mauritz ja Maria Posse (sünninimega Gyllenstierna) perekonda. 1687. aastal on teda mainitud Uppsala Ülikooli tudengina. 1694. aastal reisis ta välismaale ning külastas Saksamaad, Hollandit, Prantsusmaad, Itaaliat ja Inglismaad. 
1700. aastal astus Posse rittmeistrina Västergötlandi ratsarügementi. 1710. aastal edutati ta ratsaväe kindraladjutandiks ning kaks aastat hiljem Upplandi ratsarügemendi ooberstleitnandiks. Kuni 1716. aastani teenis ta veel ka Västergötlandi ja Skåne tragunirügementides. 1719. aastal ülendati ta Upplandi ratsarügemendi ooberstiks. 1721. aastal läks ta sõjaväest erru ning suri 1724. 
Perekond.
Mauritz Posse abiellus 1700. aastal krahvinna Charlotta Hastferiga. Abielu jäi aga lastetuks ning Charlotta Posse suri juba 1705. Järgmisena Abiellus Mauritz Posse 1706 Anna Christina Fleminguga. Abielust sündis 12 last, kellest kaks (Maria, Nils Mauritz, Catharina Ebba ja Eva) surid juba noorelt. Kaks tütart (Maria ja Hedvig Margaretha) surid hilisemas elus, kuid vallalisena.
Bragança ringkond

Bragança ringkond on ringkond Portugali põhjaosas. Piirneb põhjas ja läänes Hispaaniaga
Haldusjaotus.
Ringkonda kuuluvad järgmised vallad:
Viljar Tigasson

Viljar Tigasson (7. november 1937 Timo vald – 22. juuni 1961) oli eesti agronoom.
Ta lõpetas 1956. aastal Antsla Põllumajandustehnikumi ja 1961. aastal Eesti Põllumajanduse Akadeemia agronoomiateaduskonna.
Samal 1961. aastal valiti ta Põlva rajooni Partisan Lembitu nimelise kolhoosi esimeheks, kuid hukkus liiklusõnnetuses.
Jäähoki maailmameistrivõistluste I divisjon

Jäähoki maailmameistrivõistluste I divisjon on Rahvusvahelise Jäähokiliidu (IIHF) korraldatav turniirisari, mis kuulub meeste jäähoki maailmameistrivõistluste struktuuri. I divisjon on maailmameistrivõistluste tasemelt teine tugevusgrupp, mis jaguneb kaheks alagrupiks: A-grupp ja B-grupp.
Jaapani jäähokikoondis

Jaapani meeste jäähokikoondis esindab Jaapanit jäähokis rahvusvahelistel võistlustel.
2024. aasta mai seisuga oli Jaapani koondis maailma koondiste rankingus 23. kohal. Nad on osalenud kaheksal olümpiamängude võistlusel.
Siobhan Kattago

Siobhan Ann Kattago (sündinud 1966) on Ameerika Ühendriikide päritolu Eesti filosoof ja sotsioloog. Ta on Tartu Ülikooli poliitikafilosoofia kaasprofessor.
Ta omandas 1993. aastal New Yorgi The New School for Social Research'is magistrikraadi sotsioloogias ja kaitses 1997. aastal väitekirja natsi-ajastu mõjust saksa kollektiivsele mälule omandades seeläbi doktorikraadi. Ta on õpetanud The New School'is, Tallinna Ülikoolis ja 2015. aastast Tartu Ülikoolis. Samuti on olnud tegev mitme poliitilise sotsioloogia, mäluuuringute ja poliitikateooria teemaliste teadusajakirja toimetustes.
Tunnustus.
2025 Tartu Ülikooli aumärk
Vexilla regis

"Vexilla regis prodeunt" on Venantius Fortunatuse (u 530 – 609) loodud ladinakeelne hümn, mis jutustab Kristuse ristilöömisest ja mida lauldakse katoliku kirikus kannatusajal. Hümni peetakse kristliku ladinakeelse hümnoodia väljapaistvaks näiteks.
Ajaloost.
Fortunatus kirjutas hümni Tõelise risti reliikvia saabumise auks. Reliikvia kinkisid kuninganna Radegundile keiser Justinus II ja keisrinna Sophia ajal, mil Radegund oli jäänud elama enda ehitatud kloostrisse Poitiers' lähedal ja palus reliikviat kloostrikirikule. Et reliikvia saabumist vääriliselt pühitseda, palus kuninganna Fortunatusel kirjutada hümn, mida lauldaks reliikvia toomise protsessioonil.
Seetõttu kõneleb hümni tekst ristist ja seetõttu lauldakse seda suure paastu viienda pühapäeva vesprist (kannatusnädala algusest) suure neljapäeva vesprini, samuti risti ülendamise pühapäeval, 14. septembril. Varem oli tavaks laulda seda ka suurel reedel siis, kui sakrament toodi altarile.
17. sajandil muutis paavst Urbanus VIII teksti esimeses, kolmandas, kuuendas ja viimases salmis, avaldamiseks 1632. aastal ilmunud breviaaris. Breviaari variandi kaht viimast salmi (alates "O crux, ave...") peetakse tänapäeval mitte Fortunatuse, vaid mõne hilisema luuletaja kirjutatuks.
Nehatu lennuväli

Nehatu lennuväli (ka Iru lennuväli) oli tsiviilotstarbeline lennuväli Tallinna lähedal Nehatu mõisa maadel. Seda kasutati aastatel 1928–1933. Lennuvälja rajas Nõukogude Venemaa ja Saksamaa ühisettevõte lennufirma Deruluft.
Aeronaudi pankrotistumise järel jätkas lende liinidel Königsberg–Tallinn–Helsingi ja Tallinn–Leningrad Nõukogude Venemaa ja Saksamaa ühisettevõttest lennufirma Deruluft. Strateegilistel kaalutlustel ei lubatud Derulufti lennukeid Lasnamäe sõjaväelennuväljale, mistõttu rajati selleks otstarbeks Nehatu mõisa maale Iru lähedale Nehatu (Iru) lennuväli. Tegemist oli 22 ha suuruse enam-vähem tasandatud platsiga, kuhu viis Narva maanteelt käänuline külavahetee. 
7. juunil 1928 avas Saksa-Vene lennufirma Deruluft oma lennuvälja Narva maantee ja Pirita jõe läheduses. Lennuväljale püstitatud puithoones olid telefon, mõned vaadid lennukibensiini ning materjal suitsutule tegemiseks. Kõrge, kuiva ja tasase maapinna poolest sobis Nehatu hästi lennuväljaks, kuid probleemiks sai selle kaugus Tallinnast. Lennuväljalt Tallinna tuli reisijatel sõita lennukile vastu sõitnud autoga 12 km.  
Nehatu lennuvälja kasutati reisilennukite teenindamiseks kuni Ülemiste lennuvälja valmimiseni 1933. aastal. Hiljem leidis see kasutust purilennukite lennuväljana. Ainus ehitis oli vana küün, mida kasutati ajutise angaarina. Purilennukeid seal pidevalt hoida ei saanud, kuna angaaris valitsev niiskus oleks neid kahjustanud.
Kahevõistlus 2026. aasta taliolümpiamängudel

Kahevõistlus 2026. aasta taliolümpiamängudel toimub 11.-19. veebruarini 2026 Itaalias Val di Fiemmes, suusahüpped toimuvad Predazzos Giuseppe Dal Beni suusahüppe keskuses ja murdmaasuusatamine Teseros Lago suusastaadionil.
Sellel olümpial on sportlaste kvooti vähendatud 55-lt 36-le ja võistkondlikus arvestuses võistlevate võistlejate arvu neljalt kahele.
Kvalifikatsioonid.
Olümpiakvootide jaotusnimekiri arvutatakse FIS-i maailmakarikavõistluste kumulatiivse individuaalse edetabeli põhjal kahe hooaja jooksul 1. juulist 2024. aastal kuni 18. jaanuarini 2026. aastal. Kui NOC saavutab maksimaalse kahe mehelise kvoodi, ei võeta selle teisi esindajaid enam arvesse.
Selle edetabeli kaudu jagatakse kolmkümmend kuus meeste kvooti. Kui pärast seda pingerida on veel vabu kvoote, tagatakse asukohariigile vähemalt üks esindaja ja seejärel eraldatakse nimekirja läbides kolmas lisakvoot riigi kohta.
Bobisõit olümpiamängudel

Bobisõit taliolümpiamängudel on võistlus, kus kahe- või neljaliikmeline võistkond sõidab spetsiaalselt selleks ette nähtud kelguga mööda jäärada alla ning võidumeeskond läbib teekonna kiireima ajaga. Bobisõit on olümpiaala alates esimestest talimängudest 1924. aastal Prantsusmaal Chamonix’s, välja arvatud 1960. aasta mängud Squaw Valleys, kui korralduskomitee otsustas kulude vähendamise eesmärgil rada mitte ehitada. Peale selle erandi on neljabobil võisteldud igal mängul (1928. aastal oli see viiebobil). Kahemehebobi tutvustati 1932. aasta Lake Placidi mängudel ja esimest korda võistlesid naised kahebobil 2002. aasta Salt Lake City olümpiamängudel.
Olümpiamängude kokkuvõte.
 Bobisõidu võistlust ei toimunud &lt;br&gt;
Radegund

Radegund (ka Radegundis, Rhadegund, Radegonde või Radigund; sündinud umbes 520, surnud 13. augustil 587) oli Tüüringi printsess ja Frangi kuninganna, kes asutas Poitiers's Püha Risti kloostri ja keda austatakse pühakuna. Ta on üks esimesi Merovingide pühakuid.
Eluloost.
Radegund vangistati 11-aastase Tüüringi printsessina 531. aastal Chlothar I sõjakäigul tüüringite vastu. Ta õppis Chlothari õukonnas lugema ja kirjutama ning sai kristlaseks. Ta abiellus 540. aasta paiku kuningaga ja oli kuulus oma vagaduse ja karskuse poolest, nii et kuningas olevat öelnud, et on saanud oma kuningannaks nunna. Hoolimata kõrgest staatusest oli ta alandlik ja hoolitses vaeste ja haigete eest.
Kümme aastat hiljem lasi Chlothar mõrvata Radegundi venna, mispeale Radegund lahkus abielust ja sai abtissiks oma asutatud kloostris Poitiers's. Klooster nimetati Püha Risti kloostriks Tõelise risti reliikvia järgi, mille kinkis kloostrile Bütsantsi keiser Justinus II. Radegundi isiklike sõprade hulka kuulusid Toursi Gregorius ja Venantius Fortunatus. Viimaselt pärineb rida hümne, sealhulgas kuulus "Vexilla regis", mis valmis ristireliikvia kloostrisse toomise protsessiooniks. 
Austamine.
Tema mälestuspäev on 13. augustil ja teda austatakse nii katoliku kui ka õigeusu kirikus. Tema peamine pühamu on Poitiers' Sainte-Radegonde'i kirik. Pühale Radegondile on pühitsetud mitu kirikut nii Prantsusmaal kui ka Inglismaal, samuti on ta üks Cambridge'i Jesus College üks kaitsepühakuist (The College of the Blessed Virgin Mary, Saint John the Evangelist and the glorious Virgin Saint Radegund, near Cambridge). Radegondi järgi on saanud nime Sankt Radegund Ülem-Austrias Baieri piiri lähedal ja Sankt Radegund bei Graz, samuti kümmekond Sainte-Radegonde nimelist kohta Prantsusmaal.
Ikonograafia.
Radegundi kujutatakse kuninglikus rõivas (liiliatega), krooniga ja skeptriga, ja vahel taltsaste metsloomadega, kes talle kuuletusid.
Skeleton olümpiamängudel

Skeleton on taliolümpiamängudel esinev talispordiala, kus võistleja sõidab tasasel kelgul pea ees ja kõhuli (lamades näoga alaspidi). Tavaliselt sõidetakse seda jäärajal, mis võimaldab kelgul raskusjõu toimel kiirust suurendada. Esmakordselt võisteldi sel alal 1928. aasta taliolümpiamängudel St. Moritzis ja uuesti 1948. aasta taliolümpiamängudel, misjärel see olümpiaala jäi aastateks olümpiaprogrammist välja.
1999. aasta oktoobris lisas Rahvusvaheline Olümpiakomitee (ROK) skeletoni 2002. aasta Salt Lake City olümpiamängude spordiprogrammi, kus oli nii meeste kui ka naiste alad, ning alates sellest aastast on seda peetud igal taliolümpiavõistlusel. 2022. aasta juunis lisas ROK 2026. aasta taliolümpiamängude spordiprogrammi kolmanda ala, segavõistkonna.
Olümpiamängude kokkuvõte.
 Skeletoni võistlust ei toimunud &lt;br&gt;